Раніцай 28 снежня 2019 года на вуліцы ў паўднёва-заходніх раёнах сталіцы Самалі Магадыша выбухнуў замініраваны грузавы аўтамабіль. Тэракт адбыўся на фоне шматгадовай грамадзянскай вайны ў Самалі.

Напад
-----

Месцам нападу стаў ажыўлены квартал, дзе знаходзіўся КПП паліцыі і цэнтр збору падаткаў. Для акцыі баевікі выкарыстоўвалі замініраваны грузавік. Як стала вядома пазней, у машыне знаходзіўся тэрарыст-смяротнік, які і прывёў бомбу ў дзеянне. СМІ звязала гэты тэракт з тым, што самалійскія сілы, якія падтрымліваюцца Афрыканскім саюзам, пачалі буйнае наступленне для вызвалення падкантрольных ісламістамі тэрыторый.

Выбух нанёс велізарную шкоду навакольным раёнам, а многім з загінулых згарэлі да непазнавальнасці. Па меншай меры 15 з загінулых былі студэнтамі, якія накіроўваліся ва ўніверсітэт Бенадыр у мікрааўтобусе, што быў знішчаны падчас выбуху. Многія людзі атрымалі раненні. 

Мясцовыя крыніцы першапачаткова паведамлялі аб гібелі па меншай меры 76 чалавек і 70 параненых. Агенцтва *Reuters* са свайго боку, спасылаючыся на ацэнкі міжнароднай арганізацыі, заявіла аб больш за 90 чалавек забітых. Сярод ахвяраў было шмат студэнтаў. Член парламента Самалі Абдзірызак Мухамед на сваім акаўнце ў *Twitter* напісаў аб 94 загінулых, сярод якіх 17 супрацоўнікаў паліцыі, 73 грамадзянскіх асобы і 4 замежныя грамадзяніны. Паводле даных карэспандэнта VOA News Харун Марува, сярод ахвяраў тэракту двое туркаў-работнікаў будаўнічай кампаніі. Пасольства Турцыі ў Самалі пацвердзіла гэтую інфармацыю. Радыёстанцыя Dalsan паведаміла, што ўсе чатыры загінулых замежніка былі туркамі.

Адказнасць
----------

Адразу ні адна з дзеючых у краіне груповак не ўзяла адказнасць за атаку. Першапачаткова, праваахоўныя органы падазравалі джыхадзістаў з арганізацыі Харакат аль-Хабаб аль-Муджахідзін. 30 снежня групоўка Харакат аш-Шабаб узяла на сябе адказнасць за тэракт. Прадстаўнік групоўкі заявіў, што мэтай нападу была аўтакалона турэцкіх і самалійскіх салдат. Нацыянальнае агенцтва разведкі і бяспекі Самалі зрабіла заяву, што неназваная замежная краіна дапамагла арганізаваць тэрарыстычны акт.

Рэакцыя
-------

Генеральны сакратар ААН Антоніу Гутэрыш рашуча асудзіў напад. Разам з тым, улады Магадыша заявілі, што колькасць ахвяр можа ўзрасці з-за таго, што шмат людзей былі шпіталізаваны ў цяжкім стане. З асуджэннем акцыі выступіла і МЗС Расіі. Прэзідэнт Турцыі Рэджэп Таіп Эрдаган асудзіў тэрарыстычны акт у Магадзіша, выказаў спачуванні сваякам загінулых туркаў і самалійцаў, а таксама запэўніў, што Турцыя працягне супрацоўніцтва з Самалі.

Наступствы
----------

Федэральны ўрад Самалі ў каардынацыі з Афрыканскім камандаваннем Узброеных сіл ЗША нанес тры адказныя авіяўдары па лідарам Харакат аш-Шабаб у рэгіёне Ніжняя Шабеле. У выніку гэтых авіяўдараў у вёсках Куно-Бароу і Аліёу-Бароу былі забітыя чатыры баевіка і знішчана два аўтамабіля.

Заўвагі
-------

1. 1 2 3  Теракт в Сомали совершил смертник // Известия, 28 декабря 2019
2. ↑  "Bomb attack causes massive casualities in Somalia, draws condemnation". *Xinhua*. 2019-12-28. Праверана 2019-12-28. Архіўная копія **(нявызн.)**(недаступная спасылка). Архівавана з першакрыніцы 29 снежня 2019. Праверана 31 снежня 2019.Архіўная копія **(нявызн.)**(недаступная спасылка). Архівавана з першакрыніцы 29 снежня 2019. Праверана 31 снежня 2019.
3. 1 2  En Somalie, l’explosion d’une voiture piégée à Mogadiscio fait des dizaines de morts, *Le Monde avec AFP*, 28 décembre 2019.
4. 1 2  Abdi Sheikh, Somalie-Un attentat fait au moins 90 morts à Mogadiscio, *Reuters*, 28 décembre 2019.
5. ↑  Жертвами теракта в Сомали стали не менее 94 человек // Комсомольская правда, 28 декабря 2019
6. ↑  "Al Qaeda ally claims responsibility for Somalia blast that killed 90 people". *Reuters*. 2019-12-30. Праверана 2019-12-30.
7. ↑  Генсек ООН осудил теракт в Сомали, унесший жизни почти 100 человек // Укринформ, 29 декабря 2019 **(нявызн.)**(недаступная спасылка). Архівавана з першакрыніцы 29 снежня 2019. Праверана 29 снежня 2019.
8. ↑
9. ↑  Al Qaeda affiliate Al-Shabaab claims responsibility for Somalia truck bombing that killed 85
10. ↑  Maruf, Harun (30 December 2019). "Al-Shabab Claims Responsibility for Deadly Bombing in Somali Capital". Праверана 31 December 2019.